Xitoy va AQSh hukumati Xitoy Xalq Respublikasi raisi Si Tszinpin va Qo‘shma Shtatlar prezidenti Donald Tramp o‘rtasida uchrashuv o‘tkazish borasida muzokaralar olib bormoqda. Uchrashuv joriy yilning iyul oyida Germaniyada o‘tkazilishi rejalashtirilgan G20 yig‘ilishi doirasida tashkil etilishi mumkin, deb xabar qilmoqda South China Morning Post nashri o‘z manbalariga asosan. «Pekin Tramp jamoasi bilan Hamburgda iyul oyidagi G20 yig‘ilishi doirasida ikki tomonlama uchrashuv o‘tkazish ehtimoli yuzasidan doimiy aloqada», - deya ma’lum qildi manbalardan biri. Uning so‘zlariga ko‘ra, AQShda ham shunday rejalar bor. Avvalroq Donald Tramp Si Tszinpinga maktub yo‘llab, unda hamkorlikdan umidvor ekanini qayd etgandi.